*Kivonat a Jászberény Városi Önkormányzat Képviselő-testületének 2017. július 12-én megtartott ülése jegyzőkönyvéből:*

***A******Jászberény Városi Önkormányzat Képviselő-testületének***

***15/2017. (VII. 13.) önkormányzati rendelete***

***a vállalkozások beruházás ösztönzési és munkahely teremtési helyi támogatásának programjáról szóló 22/2014. (VII. 17.) önkormányzati rendelet módosításáról***

A Jászberény Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:

**1. §**

**(1) A vállalkozások beruházás ösztönzési és munkahely teremtési helyi támogatásának programjáról szóló 22/2014. (VII. 17.) önkormányzati rendelet (a továbbiakban: Rendelet) 3. §-a helyébe a következő rendelkezés lép:**

*„3. §*

*E rendelet alkalmazásában:*

*1. acélipar: a szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendelet (a továbbiakban: csoportmentességi rendelet) 2. cikk 43. pontja szerinti ipar;*

*2. állami támogatás: az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet (a továbbiakban: Atr.) 2. § 1. pontja szerinti támogatás,*

*3. átlátható formában nyújtott támogatás: olyan támogatás, amelynél a bruttó támogatástartalom kockázatelemzés nélkül előre, pontosan kiszámítható;*

*4. bérköltség: csoportmentességi rendelet 2. cikk 31. pontja szerinti bérköltség;*

*5. diszkont kamatláb: az Atr. 2. § 3. pontja szerinti kamatláb;*

*6. egy és ugyanazon vállalkozás: az Atr. 2. § 5a.) pontja szerinti vállalkozás;*

*7. elsődleges mezőgazdasági termelés: az Atr. 2. § 5b.) pontja szerinti termelés*

*8. elszámolható költség: Atr. 2. § 6. pontja szerinti költség;*

*9. foglalkoztatottak számának nettó növekedése: a csoportmentességi rendelet 2. cikk 32. pontja szerinti növekedés;*

*10. független harmadik fél: olyan vállalkozás, amely nem minősül egy másik meghatározott vállalkozás vonatkozásában a csoportmentességi rendelet I. melléklet 3. cikk (2) bekezdése szerinti partnervállalkozásnak vagy a csoportmentességi rendelet I. melléklet 3. cikk (3) bekezdése szerinti kapcsolt vállalkozásnak;*

*11. immateriális javak: a csoportmentességi rendelet 2. cikk 30. pontja szerinti javak;*

*12. induló beruházás: az a tárgyi eszközök vagy immateriális javak beszerzésére irányuló beruházás, amely új létesítmény létrehozatalát, meglévő létesítmény bővítését, létesítmény termékkínálatának a létesítményben addig nem gyártott termékekkel történő bővítését vagy egy meglévő létesítmény teljes termelési folyamatának alapvető megváltoztatását eredményezi, valamint a részesedésszerzés kivételével olyan létesítmény eszközeinek az eladótól független harmadik fél beruházó általi felvásárlása is, amely létesítmény bezárásra került vagy bezárásra került volna;*

*13. KKV: a csoportmentességi rendelet I. melléklete szerinti vállalkozás;*

*14. kutatás-fejlesztés: a csoportmentességi rendelet 2. cikk 84., 85. és 86. pontja szerinti alapkutatásra, alkalmazott kutatásra vagy kísérleti fejlesztésre irányuló tevékenység;*

*15. kutatási infrastruktúra: csoportmentességi rendelet 2. cikk 91. pontja szerinti infrastruktúra;*

*16. létesítmény felvásárlása: valamely termék előállításához illetve szolgáltatás nyújtásához közvetlenül kapcsolódó tárgyi eszközök és támogatható immateriális javak (a továbbiakban együtt: létesítmény) piaci feltételek mellett történő megvásárlása, amennyiben a létesítmény bezárásra került vagy- amennyiben nem vásárolják meg – bezárásra került volna, és – annak kivételével, ha egy kisvállalkozást az eredeti tulajdonos családtagjai vagy korábbi munkavállalói vásárolnak meg – a felvásárló beruházó a létesítmény tulajdonosától független harmadik fél;*

*17. mezőgazdasági termékek: az EUMSZ I. mellékletében felsorolt termékek, a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU parlamenti és tanácsi rendelet (a továbbiakban: 1379/2013/EU rendelet) hatálya alá tartozó halászati és akvakultúra-termékek kivételével;*

*18. mezőgazdasági termék feldolgozása: az Atr. 2. § 10e.) pontja szerinti feldolgozás*

*19. mezőgazdasági termék forgalmazása: az Atr. 2. § 10f.) pontja szerinti forgalmazás*

*20. nagyberuházás: az Atr. 26. § szerinti beruházás;*

*21. nehéz helyzetben lévő vállalkozás: az Atr. 6. § (6) bekezdése szerinti vállalkozás;*

*22. saját forrás: a kedvezményezett által a projekthez igénybe vett, állami támogatást, valamint az Európai Unió intézményei, ügynökségei, közös vállalkozásai vagy más szervei által központilag kezelt, a tagállam ellenőrzése alá közvetlenül vagy közvetve nem tartozó uniós finanszírozást nem tartalmazó forrás,*

*23. szénipar: a csoportmentességi rendelet 2. cikk 13. pontja szerinti szén kitermelésével kapcsolatos tevékenység;*

*24. szinten tartást szolgáló eszközök: azok az eszközök, amelyek a beruházó által már használt tárgyi eszközöket, támogatható immateriális javakat váltják ki anélkül, hogy a kiváltás a meglévő létesítmény kapacitásának bővítését, a létesítmény termékpalettájának a létesítményben addig nem gyártott termékekkel, szolgáltatással történő bővítését, vagy a termelési, szolgáltatási folyamat alapvető változását eredményezi;*

*25. szintetikusszál-ipar: a csoportmentességi rendelet 2. cikk 44. pontja szerinti szintetikusszál-ipar;*

*26. támogatási intenzitás: a támogatástartalom és az elszámolható költségek jelenértékének hányadosa százalékos formában kifejezve;*

*27. támogatástartalom: az Atr. 2. § 19. pontja szerinti tartalom;*

*28. tárgyi eszköz: a csoportmentességi rendelet 2. cikk 29. pontja szerinti eszköz.*

*29. ökológiai termelés: a Tanács 2007. június 28-i 834/2007/EK Rendelet 2. cikk a) pontja szerinti termelés.”*

**(2) A Rendelet 4. § (2) bekezdése helyébe a következő rendelkezés lép:**

*„(2) A csoportmentességi rendelet 17. cikke szerinti, KKV-nak nyújtott beruházási támogatás esetében nem nyújtható támogatás az (1) bekezdés 9-11., 12-14. és 18-20. pontjai szerinti esetekben.”*

**(3) A Rendelet 4. § (3) bekezdése helyébe a következő rendelkezés lép:**

*„(3) Az 1407/2013/EU bizottsági rendelet szerinti csekély összegű támogatás nem nyújtható*

*a) az (1) bekezdés 9-13. és 20. pontjai szerinti esetekben, valamint*

*b) teherszállító jármű vásárlására a közúti kereskedelmi árufuvarozást ellenszolgáltatás fejében végző vállalkozás részére.”*

**(4) A Rendelet 7. § (2) bekezdése helyébe a következő rendelkezés lép:**

*„(2) Az egy és ugyanazon vállalkozásnak minősülő vállalkozások részére, az 1407/2013/EU bizottsági rendelet szerinti csekély összegű támogatási jogcímen Magyarországon odaítélt támogatások bruttó támogatástartalma tagállamonként – folyó pénzügyi évben, valamint az azt megelőző két pénzügyi év vonatkozásában – nem haladhatja meg a 200 000 eurónak megfelelő forintösszeget.”*

**(5) A Rendelet 8. § (10) bekezdése helyébe a következő rendelkezés lép:**

*„(10) A beruházás megkezdése napjának a következő időpont minősül:*

*a) építési munka esetén az építési naplóba történő első bejegyzés vagy az építésre vonatkozó első visszavonhatatlan kötelezettségvállalás időpontja,*

*b) tárgyi eszköz és immateriális javak beszerzése esetén*

*ba) a vállalkozás általi első jogilag kötelező érvényűnek tekintett megrendelés napja,*

*bb) - a ba) alpont szerinti megrendelés hiányában - az arra vonatkozóan megkötött, jogilag kötelező érvényűnek tekintett szerződés létrejöttének a napja,*

*bc) - a ba) alpont szerinti megrendelés és a bb) alpont szerinti szerződés hiányában - a beruházó által aláírással igazolt átvételi nap az első beszerzett gép, berendezés, anyag vagy termék szállítását igazoló okmányon,*

*c) létesítmény felvásárlása esetén a felvásárlás időpontja vagy*

*d) az a)-c) pont közül több pont együttes megvalósulása esetén a legkorábbi időpont*

*azzal, hogy nem tekintendő a beruházás megkezdésének a földterület megvásárlása, ha az nem képezi a beruházás elszámolható költségét, valamint az előkészítő munka költségének felmerülése.”*

**(6) A Rendelet 10. §-a bekezdése helyébe a következő rendelkezés lép:**

*„10. §*

*(1) Egy projekthez igénybe vett összes állami támogatás – függetlenül attól, hogy annak finanszírozása uniós, országos, regionális vagy helyi forrásból történik – támogatási intenzitása nem haladhatja meg az irányadó uniós állami támogatási szabályokban meghatározott támogatási intenzitást.*

*(2) A támogatások támogatási intenzitásának kiszámítása során valamennyi felhasznált számadatot az adók vagy illetékek levonása előtt kell figyelembe venni.*

*(3) Azonos vagy részben azonos azonosítható elszámolható költségek esetén az e rendelet szerinti támogatás abban az esetben halmozható más, helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitás túllépéséhez.*

*(4) Az e rendelet szerinti támogatás különböző azonosítható elszámolható költségek esetén halmozható más, helyi, regionális, államháztartási vagy uniós forrásból származó állami támogatással.*

*(5) Az egy projekthez igénybe vett összes támogatás - függetlenül attól, hogy annak finanszírozása uniós, országos, regionális vagy helyi forrásból történik - támogatási intenzitása nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.*

*(6) A több részletben kifizetett támogatást az odaítélés időpontja szerinti értékre kell diszkontálni az Atr. 2. § 3. pontja szerinti diszkont kamatláb alkalmazásával.*

*(7) Nem nyújtható támogatás annak a vállalkozásnak, aki*

*a) a szerződés megkötésekor nem igazolja, hogy köztartozásait maradéktalanul megfizette vagy hatóság a köztartozásának átütemezését határozatban engedélyezte, továbbá*

*b) nem tett eleget az Európai Bizottság valamely korábbi támogatást jogellenesnek és a belső piaccal összeegyeztethetetlennek nyilvánító, és annak visszatérítését elrendelő határozatának.*

*(8) Az e rendeletben megjelenő euróban meghatározott összegek forintra való átszámolásakor a támogatási döntés napját megelőző hónap utolsó napján érvényes Magyar Nemzeti Bank által közzétett, két tizedesjegy pontossággal meghatározott deviza középárfolyam alkalmazandó.*

*(9) Nem nyújtható foglakoztatási támogatás munkaerő kölcsönzéssel foglalkozó vállalkozás részére.*

*(10) Az Atr. 18. § (2) bekezdés a) és d) pontjai szerint előzetesen be kell jelenteni az Európai Bizottság részére az egyedi támogatást, ha a támogatás összege*

*a) beruházáshoz igényelt összes állami támogatás – figyelembe véve a nagyberuházásra vonatkozó rendelkezéseket– meghaladja azt az összeget, amelyet ugyanazon településen egy jelenértéken 100 millió eurónak megfelelő forintösszeget meghaladó elszámolható költségű beruházás kaphat;*

1. *a csoportmentességi rendelet 17. cikke szerinti, KKV-nak nyújtható beruházási támogatás formájában igényelt összes állami támogatás jelenértéken és beruházásonként meghaladja a 7,5 millió eurónak megfelelő forintösszeget;*
2. *ha a kérelmet benyújtó beruházó, vagy a kérelmet benyújtó beruházóval egy vállalatcsoportba tartozó beruházó a támogatási kérelem benyújtását megelőző két évben a támogatási kérelemmel érintett tevékenységgel azonos vagy hasonló tevékenységet szüntetett meg az EGT területén, vagy a támogatási kérelem benyújtásakor tervezi, hogy a támogatási kérelem benyújtásától a beruházás befejezésétől számított második év végéig a támogatási kérelemmel érintett tevékenységgel azonos vagy hasonló tevékenységet szüntet meg az EGT.*

*(11) A (10) bekezdés szerinti esetben a beruházáshoz igényelt összes állami támogatás nem haladhatja meg*

1. *azt a minimális összeget, amellyel a beruházás kellően nyereségessé válik ahhoz, hogy azt a beruházó megvalósítsa, vagy*
2. *azt a többletköltséget, ami a beruházásnak az adott helyszínen történő megvalósítására tekintettel merült fel az alternatív – más, a beruházás megvalósításának helyszínéhez képest fejlettebb régióban található – helyszínhez viszonyítva azzal, hogy a fejlettség szintjét a regionális támogatási térkép szerinti maximális támogatási intenzitás alapján kell meghatározni.*

*(12) Az e rendelet 8. és 9. § hatálya alá tartozó, egyenként ötszázezer eurónak megfelelő forintösszeget meghaladó egyedi támogatásokról a támogatást nyújtó adatot köteles szolgáltatni a Támogatásokat Vizsgáló Iroda, mint az állami támogatások európai uniós versenyszempontú vizsgálatáért felelős szervezet részére a csoportmentességi rendelet 9. cikke szerinti közzététel céljából.*

*(13) A támogatást nyújtó adatszolgáltatásának és a közzétételnek a módját a 37/2011. (III. 22.) Korm. rendelet 18/A-18/D. §-ai szabályozzák.”*

**(7) A Rendelet 13. § j) pontja helyébe a következő rendelkezés lép:**

*(A támogatási szerződésnek tartalmaznia kell:)*

*„j) a 6. § előírásait;”*

**(8) A Rendelet 13. § u) pontja helyébe a következő rendelkezés lép:**

*(A támogatási szerződésnek tartalmaznia kell:)*

*„u) a szerződésben nem szabályozott kérdésekben az 1407/2013/EU bizottsági rendelet, a csoportmentességi rendelet, az 1408/2013/EU bizottsági rendelet, valamint a tárgyhoz kapcsolódó egyéb jogszabályok vonatkozó rendelkezései az irányadóak.”*

**2. §**

**(1) A Rendelet 4. § (1) bekezdése az alábbi 17-20. pontokkal egészül ki:**

*[(1) Nem nyújtható regionális beruházási támogatás:]*

*„17. azon beruházások esetében, ahol az elszámolható költség nagyobb, mint 100 millió eurónak megfelelő forintösszeg;*

*18. a 2010/787/EU tanácsi határozat hatálya alá tartozó versenyképtelen szénbányák bezárásához;*

*19. azon vállalkozás részére, amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget;*

*20. amennyiben az az európai uniós jog megsértését eredményezi.”*

**(2) A Rendelet 4. §-a az alábbi (4) bekezdéssel egészül ki:**

*„(4) Az 1408/2013/EU bizottsági rendelet szerinti mezőgazdasági csekély összegű támogatásként nem nyújtható*

*a) olyan támogatás, amelynek összege a piacon forgalmazott termékek ára vagy mennyisége alapján kerül rögzítésre;*

*b) a harmadik országokba vagy tagállamokba irányuló exporttal kapcsolatos tevékenységekhez nyújtott támogatás, nevezetesen az exportált mennyiségekhez, az értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódó támogatás;*

*c) az importáruval szemben belföldi áru használatához kötött támogatás;*

*d) amennyiben az az európai uniós jog megsértését eredményezi.”*

**(3) A Rendelet 5. § (3) bekezdése az alábbi d) ponttal egészül ki**

*[(3) E rendelet alapján]*

*„d) az 1408/2013/EU bizottsági rendelete 3. cikke szerinti mezőgazdasági csekély összegű támogatás”*

*(nyújtható.)*

**(4) A Rendelet 6. §-a az alábbi (7) bekezdéssel egészül ki:**

*„(7) A mezőgazdasági termékek elsődleges termelésével foglalkozó vállalkozások ökológiai termelés esetén igényelhetik az 5. § (3) bekezdés d) pontja szerinti támogatást.”*

**(5) A Rendelet 7. § (8) bekezdése az alábbi mondattal egészül ki:**

*[(8) A támogatást nyújtó köteles írásban tájékoztatni a Támogatottat arról, hogy csekély összegű támogatásban részesül. A tájékoztatásnak kifejezetten hivatkoznia kell az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-ai 1407/2013/EU bizottsági rendeletre (HL L 352, 2013.12.24., 1. o), annak pontos címére, az Európai Unió Hivatalos Lapjában való kihirdetésére és a támogatás pontos összegére bruttó támogatástartalomban kifejezve.] „A nyilatkozatmintát a* ***6. melléklet*** *tartalmazza.”*

**(6) A Rendelet az alábbi 7/A. §-sal és az azt megelőző alcímmel egészül ki:**

*„7/A. Az 1408/2013/EU bizottsági rendelet szerinti mezőgazdasági csekély összegű támogatásra vonatkozó rendelkezések*

*7/A. §*

*(1) Az egy és ugyanazon vállalkozásnak minősülő vállalkozások részére a folyó pénzügyi évben, valamint az azt megelőző két pénzügyi év során az 1408/2013/EU bizottsági rendelet hatálya alá tartozó, Magyarországon odaítélt mezőgazdasági csekély összegű támogatás (ezen alcím vonatkozásában a továbbiakban: támogatás) bruttó támogatástartalma nem haladhatja meg a 15 000 eurónak megfelelő forintösszeget, figyelembe véve az 1408/2013/EU bizottsági rendelet 3. cikk (3), (8) és (9) bekezdését és 5. cikkét.*

*(2) Az 1408/2013/EU bizottsági rendelet 1. cikk (2) és (3) bekezdésében foglaltak kivételével nem lehet kedvezményezett az a vállalkozás, amely az igényelt támogatást a 4. § (4) bekezdésében meghatározott kivételek szerint használná fel.*

*(3) A mezőgazdasági termékek elsődleges termelésével foglalkozó ágazatban, valamint az 1407/2013/EU bizottsági rendelet hatálya alá tartozó egy vagy több ágazatban egyaránt tevékenységet folytató vállalkozások esetében a mezőgazdasági termelőágazatra tekintettel az 1408/2013/EU bizottsági rendelet alapján nyújtott mezőgazdasági csekély összegű támogatás az általános csekély összegű támogatással az 1407/2013/EU bizottsági rendelet 3. cikk (2) bekezdésében meghatározott felső határig halmozható, feltéve, hogy az elsődleges mezőgazdasági termelőtevékenységhez nem ítélhető meg az 1407/2013/EU bizottsági rendelet alapján nyújtott csekély összegű támogatás.*

*(4) A mezőgazdasági termékek elsődleges termelésével foglalkozó ágazatban, valamint a halászati és akvakultúra ágazatban egyaránt tevékenységet folytató vállalkozások esetében a mezőgazdasági termelőágazatra tekintettel az 1408/2013/EU bizottsági rendelet alapján nyújtott támogatás a 717/2014/EU bizottsági rendeletben meghatározott felső határig halmozható, feltéve, hogy az elsődleges mezőgazdasági termelőtevékenységhez nem ítélhető meg a halászati és akvakultúra ágazatban nyújtott csekély összegű támogatás.*

*(5) A támogatás nem halmozható azonos elszámolható költségek vagy azonos kockázatfinanszírozási célú intézkedés vonatkozásában nyújtott állami támogatással, ha az így halmozott összeg meghaladná a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitást vagy összeget.*

*(6) A támogatást nyújtó az Atr. 11. § (9) bekezdése alapján az 1408/2013/EU bizottsági rendelet 5. cikk (1) bekezdésében meghatározott feltételek teljesülését a Magyar Államkincstár által vezetett mezőgazdasági célú csekély összegű (de minimis) támogatások nyilvántartási rendszere alapján ellenőrzi.*

*(7) A (6) bekezdés szerinti nyilvántartási rendszer működésének céljából a támogatást nyújtó a kedvezményezett részére megküldendő támogatási kategóriáról és támogatástartalomról szóló értesítés adatait elektronikus formában köteles az 1407/2013/EU bizottsági rendelet, és az 1408/2013/EU bizottsági rendelet hatálya alá tartozó agrár és vidékfejlesztési állami támogatás esetében a Magyar Államkincstár részére megküldeni.”*

**(7) A Rendelet 9. § (2) bekezdése az alábbi c) ponttal egészül ki:**

*[(2) Az elszámolható költségek a következők valamelyike vagy mindkettő:]*

*„c) az a) és b) pontban szereplő költségtípusok kombinációja, ha az így kapott összeg nem haladja meg az a) és b) pont szerinti összeg közül a magasabb számolható el.”*

**(8) A Rendelet 19. § (1) bekezdése az alábbi c) ponttal egészül ki:**

*[(1) Ez a rendelet]*

*„c) a mezőgazdasági ágazatban nyújtott csekély összegű támogatásokra való alkalmazásról szóló 1408/2013/EU bizottsági rendelete hatálya alá tartozó támogatást tartalmaz.”*

**(9) A Rendelet 19. § (2) bekezdése az alábbi c) ponttal egészül ki:**

*[(2) E rendelet alapján]*

*„c) mezőgazdasági csekély összegű támogatás esetén 2021. június 30-ig lehet”*

*(támogatási döntést hozni.)*

**3. §**

**(1) A Rendelet 6. § (1) bekezdésében az** *„5. § (3) bekezdés a)-b) pontja”* **szövegrész helyébe az** *„5. § (3) bekezdés a)-b) és d) pontja”* **szövegrész lép.**

**(2) A Rendelet 6. § (2) bekezdésében az** *„5. § (3) bekezdés a)-c) pontja”* **szövegrész helyébe az** *„5. § (3) bekezdés a)-d) pontja”* **szövegrész lép.**

**(3) A Rendelet 6. § (3) bekezdésében az** *„5. § (3) bekezdés a) pontja”* **szövegrész helyébe az** *„5. § (3) bekezdés a) és d) pontja”* **szövegrész lép.**

**(4) A Rendelet 7. alcímében a** *„Csekély összegű támogatásra vonatkozó rendelkezések”* **szövegrész helyébe a** *„Az 1407/2013/EU bizottsági rendelet szerinti csekély összegű támogatásra vonatkozó rendelkezések”* **szövegrész lép.**

**(5) A Rendelet 7. § (9) bekezdésében** *„A támogatás odaítélését megelőzően”* **szövegrész helyébe** *„Az 5. § (3) bekezdés a) pontja szerinti támogatás odaítélését megelőzően”* **szövegrész lép.**

**(6) A Rendelet 12. § (3) bekezdés a) pontjában a** *„8. § (10) bekezdésben”* **szövegrész helyébe a** *„8. § (7) bekezdésben”* **szövegrész lép.**

**4. §**

**(1) A Rendelet 1. melléklete helyébe jelen rendelet 1. melléklete lép.**

**(2) A Rendelet a jelen rendelet 2. melléklete szerinti 6. melléklettel egészül ki.**

**5. §**

**Ez a rendelet a kihirdetést követő napon lép hatályba.**

**6. §**

**Hatályát veszti a Rendelet 11. § (9) bekezdése.**

**Kelt:** A Jászberény Városi Önkormányzat Képviselő-testületének 2017. július 12-én megtartott ülésén.

 **Dr. Szabó Tamás s.k. Dr. Gottdiener Lajos s.k.**

**polgármester jegyző**

1. melléklet a 15/2017. (VII. 13.) önkormányzati rendelethez

„1. melléklet a 22/2014. (VII. 17.) önkormányzati rendelethez

**NYILATKOZAT**

**az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352., 2013.12.24., 1. o.) szerinti csekély összegű (de minimis) támogatás esetén**

|  |
| --- |
| **1. Kedvezményezett adatai** |
| Név: |  |
| Adószám: |  |
| Elérhetőség: |  |
| Aláírásra jogosult képviselő: |  |
| E-mail cím: |  |
| *(jelölje X-szel )*⬜ Egyesülés a folyamatban lévő és az azt megelőző két adóév során ⬜ Szétválás a folyamatban lévő és az azt megelőző két adóév során  |
| Egyesülés, szétválás ideje:  | \_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_ (év) (hónap) (nap) |

Ezúton nyilatkozom, hogy a folyó pénzügyi évben és az azt megelőző két pénzügyi év során a kedvezményezett, továbbá az olyan vállalkozások, amelyekkel a kedvezményezett az 1407/2013/EU bizottsági rendelet 2. cikk (2) bekezdése alapján egy és ugyanazon vállalkozásnak minősül, Magyarországon a következő csekély összegű támogatás(ok)ban részesültek.

Nyilatkozatom arra is kiterjed, hogy a kedvezményezett, továbbá az olyan vállalkozások, amelyekkel a kedvezményezett egy és ugyanazon vállalkozásnak minősül, milyen csekély összegű támogatás(ok)ra nyújtottak be támogatási kérelmet (az elutasított kérelmekről nem kell nyilatkozni, csak azokról, amelyek elbírálása folyamatban van).

Nyilatkozatom a 1407/2013/EU bizottsági rendelet 3. cikk (8)-(9) bekezdéseiben írtak betartásához szükséges adatokat is tartalmazza.[[1]](#footnote-1)

|  |
| --- |
| **2. Csekély összegű támogatások[[2]](#footnote-2)** |
| **Sor-szám** | **Támogatás jogalapja (bizottsági rendelet száma)** | **Támogatást nyújtó szervezet** | **Támogatás kedvezményezettje és célja** | **A támogatást ellenszolgáltatás fejében végzett közúti kereskedelmi árufuvarozáshoz vette igénybe?** | **Kérelem benyújtásának dátuma[[3]](#footnote-3)** | **Odaítélés dátuma** | **Támogatás összege** | **Támogatás bruttó támogatástartalma[[4]](#footnote-4)** |
| **Forint** | **Euró** | **Forint** | **Euró** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

|  |
| --- |
| **3. Adatok az egy és ugyanazon vállalkozásokról** |
| Nyilatkozom, hogy az 1407/2013/EU bizottsági rendelet 2. cikk (2) bekezdése értelmében a kedvezményezett az alábbi vállalkozásokkal minősül egy és ugyanazon vállalkozásnak. |
| **Vállalkozás neve** | **Adószáma** |
|  |  |
|  |  |
|  |  |
|  |  |
|  |  |
|  |  |

Az 1407/2013/EU bizottsági rendelet szerint csekély összegű támogatás nem halmozható azonos elszámolható költségek vonatkozásában nyújtott állami támogatással vagy olyan kockázatfinanszírozási célú intézkedéssel, amelyhez a 1407/2013/EU bizottsági rendelet szerinti csekély összegű támogatást nyújtják, amennyiben az így halmozott összeg meghaladná a csoportmentességi rendeletekben vagy az Európai Bizottság határozatában meghatározott maximális támogatási intenzitást vagy összeget. Ennek megfelelően a kedvezményezett vonatkozásában az alábbiakról nyilatkozom.[[5]](#footnote-5)

Nyilatkozatom arra is kiterjed, hogy a kedvezményezett milyen, a jelen nyilatkozattal érintett csekély összegű támogatás elszámolható költségeivel azonos elszámolható költséget tartalmazó, vagy milyen kockázatfinanszírozási célú intézkedésre nyújtott be támogatási kérelmet, amelyhez a jelen nyilatkozattal érintett csekély összegű támogatást is kéri (az elutasított kérelmekről nem kell nyilatkozni, csak azokról, amelyek elbírálása folyamatban van).

|  |
| --- |
| **4. Adatok az azonos elszámolható költségek vagy a csekély összegű támogatással azonos célú kockázatfinanszírozási célú intézkedés vonatkozásában nyújtott állami támogatásokra** |
| **Sor-szám** | **Támogatás jogalapja (uniós állami támogatási szabály)** | **Támogatást nyújtó szervezet** | **Támogatási kategória****(pl. regionális beruházási támogatás)** | **Kérelem benyújtásának dátuma[[6]](#footnote-6)** | **Odaítélés dátuma** | **Azonos elszámolható költségek teljes összege jelenértéken** | **Azonos kockázatfinanszírozási célú intézkedés vonatkozásában nyújtott állami támogatás bruttó támogatástartalma / azonos elszámolható költségek vonatkozásában nyújtott állami támogatás bruttó támogatástartalma[[7]](#footnote-7)** | **Maximális támogatási intenzitás (*%*) vagy maximális támogatási összeg** |
| **Forint** | **Euró** | **Forint** | **Euró[[8]](#footnote-8)** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Nyilatkozom, hogy a kedvezményezett aláírásra jogosult képviselője vagyok, és a fent megadott adatok helyesek.

Hozzájárulok ahhoz, hogy a fenti adatokat a tárgyban illetékes szerveknek az adatkezelő átadja.

Tudomásul veszem, hogy amennyiben a nyilatkozat kelte és a támogatás odaítélése[[9]](#footnote-9) közötti időszakban egyéb csekély összegű vagy a támogatáshalmozás szempontjából figyelembe veendő más támogatást ítélnek oda a kedvezményezett számára, a kedvezményezett erről haladéktalanul – még a jelen nyilatkozat szerinti támogatás odaítélése előtt – értesíteni köteles a támogatást nyújtót, és köteles megfelelően módosított adattartalommal újból kiállítani a jelen nyilatkozatot.

Kelt:

 ……………………………..

 Kedvezményezett

 (aláírás, pecsét)

**Útmutató**

Az 1407/2013/EU bizottsági rendelet[[10]](#footnote-10) szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a **200.000 eurónak**, közúti kereskedelmi árufuvarozást ellenszolgáltatás fejében végző vállalkozások esetében a **100.000 eurónak** megfelelő forintösszeget[[11]](#footnote-11), figyelemmel az egyesülésre valamint a szétválásra vonatkozó szabályokra[[12]](#footnote-12) is.

* *Mi a bruttó támogatástartalom?*
	+ A több részletben, éven átnyúlóan fizetendő támogatást az odaítélése időpontjában érvényes értékre kell diszkontálni az odaítélés idején érvényes referencia ráta alkalmazásával.
* *Milyen esetekben tekintendő a támogatást igénylő egy másik vállalkozással egy és ugyanazon vállalkozásnak?*
	+ Egyik a másikban a részvényesek vagy tagok **szavazati jogának** többségével rendelkezik, vagy
	+ Egyik a másik igazgatási, irányítási vagy felügyeleti **testülete tagjainak** többségét jogosult kinevezni vagy elmozdítani, vagy
	+ Egyik a másik felett **szerződés**, vagy alapító okiratban vagy társasági szerződés alapján meghatározó befolyást gyakorolhat, vagy
	+ Egyik a másik részvényese vagy tagja, a többi részvényessel vagy taggal kötött megállapodás alapján **egyedül birtokolja** a szavazati jogok többségét
	+ Amennyiben a támogatást igénylő a fenti kapcsolatok bármelyikével egy vagy több másik vállalkozáson **keresztül** rendelkezik, úgy azok vonatkozásában is egy és ugyanazon vállalkozásnak kell tekinteni.
* *Milyen esetben kell alkalmazni a támogatást igénylőre az egyesülés, illetve a szétválás szabályait?*
	+ Abban az esetben, ha az egyesülésre vagy szétválásra a folyó pénzügyi évben, valamint az azt megelőző két pénzügyi év során került sor.
	+ Az **egyesülés** által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód támogatást igénylő csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.
	+ Ha egy vállalkozás két vagy több vállalkozásra válik szét, a **szétválást** megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között.
	+ Annak meghatározásához, hogy az újabb csekély összegű támogatás meghaladja-e az alkalmazandó felső határt, figyelembe kell venni az azon vállalkozások részére nyújtott csekély összegű támogatásokat is, amelyek a kedvezményezettel egy és ugyanazon vállalkozásnak minősülnek.

**Halmozódás:**

* Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással [pl. az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-i 1408/2013/EU bizottsági rendelet (HL L 352., 2013.12.24., 9. o.) alapján nyújtott mezőgazdasági csekély összegű támogatással] az 1407/2013/EU bizottsági rendeletben meghatározott 200.000 eurónak, a közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszegig halmozható.
	+ *Például:*

Ha egy *kizárólag* mezőgazdasági és közúti árufuvarozási tevékenységet végző vállalkozás mezőgazdasági de minimis támogatásnak minősülő 15.000 euró támogatásban részesül, részére a közúti árufuvarozási tevékenységéhez az alacsonyabb 100.000 eurós értékhatárra figyelemmel, 85.000 euró támogatás nyújtható. Amennyiben ez a vállalkozás *egyéb* tevékenységet (pl. könyvvizsgálat) is végez, úgy rá, már az *1407/2013/EU* bizottsági rendelet 200.000 eurós értékhatára vonatkozik, így részére 185.000 euró de minimis támogatás nyújtható.

* Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló 2012. április 25-i 360/2012/EU bizottsági rendeletnek (HL L 114, 2012.4.26., 8-13. o.) (a továbbiakban: 360/2012/EU bizottsági rendelet) megfelelően nyújtott közszolgáltatási csekély összegű támogatással a 360/2012/EU bizottsági rendeletben meghatározott 500.000 eurónak megfelelő forintösszegig halmozható.
* Amennyiben a halászati és akvakultúra-ágazatban működő valamely vállalkozás az 1407/2013/EU rendelet hatálya alá tartozó egy vagy több ágazatban vagy egyéb tevékenységi körökben is folytat tevékenységet, a halászati és akvakultúra-ágazatba tartozó tevékenységek tekintetében az Európai Unió működéséről szóló szerződés 107. és 108. cikkének a halászati és akvakultúra- ágazatban nyújtott csekély összegű támogatásokra való alkalmazásáról szóló, 2014. június 27-i 717/2014/EU bizottsági rendeletnek (HL L 190., 2014.06.28., 45.o.) megfelelően nyújtott halászati csekély összegű támogatás az 1407/2013/EU bizottsági rendelet alapján nyújtott csekély összegű támogatással az 1407/2013/EU bizottsági rendeletben meghatározott 200.000 eurónak, a közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszegig halmozható.

Ha létező támogatási program másként nem rendelkezik, az euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó[[13]](#footnote-13).

A feleknek a támogatáshoz kapcsolódó iratokat az odaítélést követő 10 évig meg kell őrizniük, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.”

2. melléklet a 15/2017. (VII. 13.) önkormányzati rendelethez

„6. melléklet a 22/2014. (VII. 17.) önkormányzati rendelethez

**Igazolás csekély összegű támogatásról**

Alulírott … a … mint támogatást nyújtó képviseletében eljárva ezúton igazolom, hogy a … mint kedvezményezett …. bizottsági rendelet (HL …, dátum, oldal) (a továbbiakban: … bizottsági rendelet) alapján a következő csekély összegű támogatásban részesül:

Támogatási intézkedés megnevezése:

Támogatást nyújtó döntésének száma:

Támogatás odaítélésének időpontja:

A támogatás bruttó támogatástartalma jelenértéken:

A jelen támogatással érintett célra a(z) … bizottsági rendelet alapján …. eurónak megfelelő forintösszeg nyújtható.

Jelen igazolást a(z) … bizottsági rendelet 6. cikk (1) bekezdése alapján állítottam ki.

Kelt, …

…………………………………………………………..

Támogatást nyújtó szervezet (aláírás, pecsét)”

1. Az egyesülés által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód pályázó csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.

Ha egy vállalkozás két vagy több vállalkozásra válik szét, a szétválást megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között. [↑](#footnote-ref-1)
2. Az egyesülésre és szétválásra vonatkozó szabályok, valamint és az egy és ugyanazon vállalkozás fogalma által érintett vállalkozások tekintetében is ki kell tölteni. [↑](#footnote-ref-2)
3. Amennyiben a támogatásról még nem született döntés. [↑](#footnote-ref-3)
4. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet [a továbbiakban: 37/2011. (III. 22.) Korm. rendelet] 2. melléklete alapján. [↑](#footnote-ref-4)
5. Itt kizárólag a kedvezményezett tekintetében kell nyilatkozni, az egyesülésre és szétválásra vonatkozó szabályok, valamint és az egy és ugyanazon vállalkozás fogalma által érintett vállalkozások tekintetében nem. [↑](#footnote-ref-5)
6. Amennyiben a támogatásról még nem született döntés. [↑](#footnote-ref-6)
7. A 37/2011. (III. 22.) Korm. rendelet 2. melléklete alapján. [↑](#footnote-ref-7)
8. A 37/2011. (III. 22.) Korm. rendelet 35. §-a alapján kell kiszámítani:

*Ha létező támogatási program másként nem rendelkezik, az uniós állami támogatási szabályokban, euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó.* [↑](#footnote-ref-8)
9. A csekély összegű támogatást akkor kell odaítéltnek tekinteni, amikor az alkalmazandó nemzeti jogrendszer értelmében a támogatás igénybevételének jogát a kedvezményezett vállalkozásra ruházzák, függetlenül a csekély összegű támogatás folyósításának időpontjától. Csekély összegű támogatást tartalmazó szerződésnél például ez az időpont általában a szerződés kelte. [↑](#footnote-ref-9)
10. 1407/2013/EU bizottsági rendelet 2. cikk (2) bekezdés [↑](#footnote-ref-10)
11. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni. [↑](#footnote-ref-11)
12. 1407/2013/EU bizottsági rendelet 3. cikkének (8) és (9) bekezdés [↑](#footnote-ref-12)
13. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35.§ alapján. [↑](#footnote-ref-13)